སྙིང་གཏམ་ཡིད་ཀྱི་འཁྲི་ཤིང་ཞེས་བྱ་བ། །
515
ด

གཏེར་ འཇིགས་མེད་ཕུན་ཚོགས་གསུང། གསར།
3
རབ་འབྱམས་རྒྱལ་ཀུན་སྤྲོ་བསྡུའི་བྱེད་པོ་མཆོག །དཔག་ཡས་ཞིང་དུ་རྒྱལ་སྲས་སེམས་དཔའི་ཚུལ། །བདཱག་གི་སྐྱབས་གཅིག་མི་
ཕམ་ཆོས་རྗེ་ཡིས། །དོན་བརྒྱུད་ཕ་ཕོག་ཁྱེད་ལ་སྩོལ་གྱུར་ཅིག །དལ་ཅིག་གསོན་དང་སྙིང་འདྲའི་མཛའ་གཅུགས་ཀྱེ། །ཤིན་ཏུ་རྙེད་དཀའི་དལ་
འབྱོར་མཆོག་རྙེད་ཅིང༌། །ཟབ་རྒྱས་གདམས་པའི་ཆོས་དང་འཕྲད་དུས་འདིར།_ཕྱི་མར་ཕན་པའི་ལྷ་ཆོས་མ་བསྒྲུབས་ན། །དབང་མེད་ངན་སོང་
གནས་ལ་འཕྱན་སྐབས་སུ། །འགྱོད་པའི་མེ་དཔུང་སྙིང་ལ་མཆེད་ཏ་རེ། །སྤངས་རྟོགས་མ་ལུས་མཛོད་ལ་དབང་འབྱོར་བའི། །རྒྱལ་བའི་གོ་འཕང་
516

སྙིང་གཏམ་ གཉིས་
ཚེ་འདིར་བསྒྲུབ་འདོད་ཀྱང༌། །མཐུན་རྐྱེན་མཐའ་དག་ཚང་བ་ཉིད་ལགས་པས། །ནོར་བུའི་གླིང་ནས་སྟོང་ལོག་མ་བྱེད༌ཨང༌། །
སཾང་གི་དུས་དང་ཕྱི་མའི་ལས་སྣང་གཉིས། །སྔོན་ལ་གང་འབྱུང་སུ་ལ་ཅི་ཆ་ཡོད། །བློ་སྣ་བསྟུངས་ལ་དམ་ཆོས་མ་བསྒྲུབས་ན། །འཆི་བདག་དྲུང་དུ་
ཐོན་དུས་ཡ་རེ་ང༌། །གཞོན་ནུའི་དུས་ནས་དེ་རིང་ཡན་ཆོད་དུ། །མི་དགེའི་ལས་དང་བག་མེེད་ཁོ་ན་ལས། །བློ་གཏད་ཁེར་བའི་དགེ་བ་སྣ་གཅིག་
ཙམ༑ ༑མ་འགྲུབ་བདག་འདྲར་གྱུར་ན་སྡུག་པོར་འདུག །དགྲ་འདུལ་གཉེན་སྐྱོང་ཆོས་བརྒྱད་སྒྲུབ་འདོད་ཀྱིས། །ཚེ་གང་འདས་ཀྱང་ཕན་པ་འདུག་
517

གཏེར་ འཇིགས་མེད་ཕུན་ཚོགས་གསུང་། གསར།
༈ གམ་སོམས། །ཚེ་སྔོན་འཁོར་སྒྱུར་གོ་ས་མང་ཐོབ་ཀྱང༌། །ད་ལྟ་བསམས་ན་མདང་སུམ་རྨི་ལམ་དང༌། །ཇི་ལྟར་བསམས་ཀྱང་ཁྱད་པར་མི་འདུག་པའི། །ཚུལ་འདིས་འདི་སྣང་
མཐའ་དག་མཚོན་ནུས་ཕྱིར། །བག་མེད་སྤངས་ནས་བྱང་ཆུབ་སྒྲུབ་རེ་རན། །ལོ་བརྒྱ་ལོན་དུས་ས་སྟེང་འགྲོ་ཀུན་ཚོགས། །གཅིག་ཀྱང་མི་ལྷག་འཆི་བའི་ལམ་འགྲོ་ན། །རྙེད་བདེ་
གྲགས་བསྟོད་མཁའ་དང་མཉམ་སྲིད་ཀྱང༌། །ཡུན་ཐུང་ངེས་པ་མེད་ལ་སུ་ཞིག་ཆགས། །ས་སྟེང་ཡོ་བྱད་བདག་གཅིག་ལ་དབང་ཡང༌། །ཆོག་ཤེས་མི་སྲིད་སླར་ཡང་འདོད་པས་
གདུང་༑ ༑དེ་ཕྱིར་ལྟོ་འགྲང་ལྷགས་སྐྱོབ་ཙམ་ཞིག་ལས། །ཟས་ནོར་མ་འཚོལ་གོང་མའི་རྗེས་སུ་སྙོགས། །གཞན་བསྟོད་ཁོ་ན་དོན་དུ་གཉེར་བའི་བློས། །ཧ་ཅང་བརྩོན་པའི་ལུས་
ངག་དགེ་སྦྱོར་གྱིས། །འཕྲལ་ཡུན་ཕན་བདེའི་དབུགས་དབྱུང་འབྱུང་དཀའ་བས། །ལྷ་ཆོས་གཙོ་བོ་རང་གི་སེམས་ཐུལ་ཅིག །བློ་ལྡོག་རྣམ་བཞི་ཆོས་ཀྱི་རྩ་བ་སྟེ། །འདི་ཉིད་རྒྱུད་
༈ ལ་མ་སྦྱར་ཐ་མལ་ལ། །ཐོས་བསམ་དགྲར་ལངས་ཆོས་སྤང་ལས་ངན་རྒྱུ། །སྒོམ་པ་ཚེ་འདིར་ཞེན་པའི་གསོས་སུ་འགྱུར། །དེ་ཕྱིར་ཟབ་ཟབ་མཐོ་མཐོའི་ཆོས་རྣམས་ལ། །དང་པོའི་
518

སྙིང་གཏམ་
དུས་ནས་མཐོ་རྙབ་མི་སྔ་བར། །འཁོར་བར་ཞེན་ཆགས་ལྷོད་པོར་མ་གྱུར་བར། །སྙིང་གི་བཅུད་དུ་འདི་ཉིད་བསྟེན་པར་རིགས། །རིན་ཆེན་བྱང་ སེམས་ སྲས་
བཅས་རྒྱལ་བའི་ལམ། །མ་ལུས་ཕན་དང་བདེ་བའི་འབྱུང་གནས་མཆོག །བརྒྱད་ཁྲི་བཞི་སྟོང་ཆོས་ཀྱི་ཉིང་ཁུ་སྟེ། །ཉམས་ལེན་མཐིལ་དུ་འདི་ཉིད་ཁོ་ན་མཛོད། །སྤྱིར་ན་རྒྱལ་བའི་
ཆོས་ཚུལ་མཐའ་དག་ཀྱང༌། །གདུལ་བྱ་འདུལ་བའི་ཐབས་སུ་གསུངས་པའི་ཕྱིར། །ས་དགེ་བཀའ་བརྒྱུད་ཇོ་ནང་བཀའ་གདམས་སོགས། །གང་ལ་བསླབས་ཀྱང་བྱང་ཆུབ་ཐོབ་
༈ངེས་མཛོད། །ཀུན་གྱི་གནད་འདུས་ཀུན་ལས་ཁྱད་འཕགས་པའི། །ཡང་གསང་སྙིང་ཐིག་རྒྱུད་ལུང་མན་ངག་ཚོགས། །ཐུགས་ཀྱི་དཔལ་བེའུའི་བཅུད་དུ་བསྟེན་པར་མཛོད། །ཐེག་
དགུའི་ཡང་རྩེ་མན་ངག་གནད་གསང་འདི། །ཤེས་རབ་མཁའ་ལྟར་ཡངས་ཤིང་བརྩོན་པའི་རྒྱུན། །བར་མེད་ཆུ་བོའི་རྒྱུན་བཞིན་བསྟེན་ནུས་དང༌། །བླ་མའི་བྱིན་རླབས་འཕོས་པ་
” མ་གཏོགས་པར། །སྟེས་དབང་འཕྲལ་བྱུང་ཚུལ་དུ་རྙེད་མི་ནུས། །དེ་ཕྱིར་མདོ་སྔགས་རིག་གཞུང་མཐའ་དག་ལ། །ཐོས་བསམ་སྒོམ་པ་ཁྱད་དུ་མི་གསོད་ཅིང༌། །བཀའ་དྲིན་ཐོབ་
519

གཏེར་ འཇིགས་མེད་ཕུན་ཚོགས་གསུང་། གསར།
༈ པའི་དྲིན་ཆེན་བླ་མ་ལ། །སྙིང་དང་མིག་ལས་ལྷག་པའི་མོས་པ་དང༌། །ཁྱད་པར་རིག་སྟོང་འོད་གསལ་ཆོས་སྐུའི་ཞལ། །མ་ནོར་མངོན་སུམ་སྟོན་པར་མཛད་པ་དེར། །སྐྱོན་བྲལ་
ཡོན་ཏན་རྫོགས་པའི་སངས་རྒྱས་སུ། །དངོས་སུ་མཐོང་བའི་དད་གུས་སྐྱེད་ཅིག་ལགས། །མི་རྟོག་རྩེ་གཅིག་གཟུགས་མེད་ཏིང་ངེ་འཛིན། །གསལ་བ་ཕྱོགས་སུ་མ་ལྷུང་གཟུགས་
ཁམས་རྒྱུ། །གང་ཤར་ངོ་ལ་བལྟ་བ་འདོད་པའི་སེམས། །འདི་གསུམ་ལས་འདས་སྒོམ་པ་ཉིན་སྐར་འདྲ། །མཐའ་བཞི་ཡེ་སྟོང་དབུ་མ་ཆེན་པོ་དང༌། །མ་བསྒོམས་རང་བབས་
བཞག་པའི་ཕྱག་རྒྱ་ཆེ། །རང་རིག་ཁོ་ཐག་ཆོད་པའི་རྫོགས་པ་ཆེ། །དབྱེར་མེད་ཉམས་སུ་ལེན་རྣམས་སྐལ་བ་བཟང༌། །ཡང་ཅིག་གསོན་དང་སྙིང་ག་དུམ་བུ་ལགས། །ཟས་ནོར་
འཚོལ་བའི་གར་དབྱངས་ཐིག་སོགས་དང༌། །བཤད་སྒྲུབ་གཟུགས་བརྙན་སྙན་གྲགས་ཕྱིར་བརྩོན་པའི། །དོན་ཆུང་གཡེང་བའི་རྒྱུ་ཀུན་གྱི་ནར་བོར། །རང་སེམས་འདུལ་དང་
གཞན་སེམས་བསྲུང་བ་འདི། །རྒྱལ་བའི་ཆོས་ཚུལ་ཀུན་གྱི་གནད་དོན་ཏེ། །དཀོན་མཆོག་དཔང་བཞག་རང་སེམས་ཚད་བཙུགས་ལ། །ཉམས་ལེན་མ་མང་མདོ་འགག་འདི་ལ་
520

དྲིལ༑ ༑སྙིང་དང་ངེས་པར་འདྲ་བའི་སྙིང་གྲོགས་དེས། །སྙིང་གཏམ་དགོས་ཞེས་སྙིང་ནས་བསྐུལ་བའི་ཚེ། །སྙིང་པོའི་དོན་གནད་སྙིང་ལ་གང་ཤར་རྣམས། །
བཅོས་བསྒྱུར་སྤངས་ནས་ཐོལ་བྱུང་ཚུལ་དུ་བྲིས། །གྲང་རླུང་འབྲེལ་བས་བར་སྣང་མོག་པོར་གྱུར། །ཁྲག་རླུང་འབྲེལ་བས་ལུས་ཁམས་འཁྲུགས་རྐྱེན་གྱིས། །གཡོ་བའི་ཀུན་རྟོག་
རྣལ་དུ་མ་ཕེབས་པས། །ཚིག་དོན་སྐྱོན་གྱིས་གང་རྣམས་བཟོད་པར་གསོལ། །རང་ཅག་སྐྱེ་དང་ཚེ་རབས་ཐམས་ཅད་དུ། །བླ་མ་འཇའ་ལུས་རྡོ་རྗེས་རྗེས་བཟུང་ནས། །ནམ་མཁའ་
སྲིད་དུ་བསྟན་དང་འགྲོ་ཀུན་གྱི། །དཔལ་ཡོན་སྤེལ་བའི་བྱེད་པོ་མཆོག་ཏུ་སྨོན། །ཞེས་སྙིང་གྲོགས་སྒོམ་སྒྲུབ་ཉམས་ལེན་ཆུ་བོའི་རྒྱུན་བཞིན་བསྟེན་པ་པདྨའི་མཚན་ཅན་གྱི་ངོར་ངག་དབང་བློ་གྲོས་མཚུངས་མེད་པས་རབ་རྒྱལ་ཆུ་
ཡོས་ཟླ་ཚེས་ལ་བྲིས་པ་དགེ། །།
སྙིང་གཏམ་ བཞི་བྱོན།

522
གཏེར་ འཇིགས་མེད་ཕུན་ཚོགས་གསུང་། གསར།

སྙིང་གཏམ་ གཅིག་བྱོན།